**Az Edző alapképzési szak gyakorlati felvételi követelményeinek kiváltása**

**Felmentés:**

* Felmentést (maximális pontszámot) kapnak a felvételi vizsgák alól azok a jelentkezők, akik felnőtt korosztályban Olimpián, Világbajnokságon, Európa-bajnokságon saját sportágukban 1-3. helyezést értek el, valamint azok, akik edzőként rendelkeznek ugyanilyen szintű eredményekkel.
* Felmentést (maximális pontszámot) kapnak a sportági elméleti és gyakorlati vizsgák alól azok a jelentkezők, akik felnőtt korosztályban Olimpián, Világbajnokságon, Európa-bajnokságon saját sportágukban 4-6. helyezést értek el, valamint azok, akik edzőként rendelkeznek ugyanilyen szintű eredményekkel.
* Felmentést (maximális pontszámot) kapnak a sportági gyakorlati vizsgák alól azok a jelentkezők, akik saját sportágukban Nemzeti vagy Országos Bajnokságon felnőtt korosztályban 1. helyezést értek el, valamint azok, akik edzőként rendelkeznek ugyanilyen szintű eredményekkel.

A sporteredményeket az adott országos sportági szakszövetség által kiállított hivatalos dokumentum igazolja és a Testnevelés-és Sporttudományi Intézet igazgatója bírálja el.

**BA Gyakorlat 3x30 pont – összesen 90 pont**

90 pont Felnőtt válogatott versenyző vagy válogatott edző

80 pont Utánpótlás válogatott (U-14-től) versenyző vagy minimum 3 év edzői gyakorlat

70 pont Első osztályú versenyző vagy nem felsőfokú edzői végzettség

60 pont Másodosztályú (NB II-es) versenyző vagy szövetségi utánpótlás program résztvevő

50 pont Országos versenyrendszerben versenyző vagy hivatalos sportági közreműködő (játékvezető, sportszervező, statisztikus…)

40 pont Regionális versenyrendszerben versenyző vagy sportági közreműködő

**További pontok:**

Adott pontszámhoz tartozó két feltétel együttes teljesítése esetén +5 pont